איירון מן וחבריו המדהימים

**איירון מן וחבריו המדהימים** (באנגלית: **Iron Man and His Awesome Friends**) היא סדרת טלוויזיה אמריקאית-קנדית בהנפשה ממוחשבת לילדים, מסוגת גיבורי על והרפתקאות, בכיכובם של איירון מן, איירון הארט ואיירון האלק, שמשמשים כגרסת ילדים של הדמויות המקוריות. הסדרה הופקה על ידי Marvel Entertainment, והונפשה על ידי Atomic Cartoons.

הסדרה שודרה לראשונה ב-11 באוגוסט 2025 בארצות הברית בערוץ דיסני ג'וניור, ולמחרת עשרת הפרקים הראשונים עלו לשירות הסטרימינג "דיסני+". סדרת הקצרים עלתה לראשונה ב-14 ביולי 2025 ובישראל ב-7 בספטמבר 2025 בערוץ היוטיוב הרשמי של דיסני ג'וניור. ב-22 בספטמבר 2025 הסדרה החלה את שידוריה בישראל וב-12 בנובמבר 2025 הסדרה עלתה גם לשירות הסטרימינג "דיסני+".

## תקציר העלילה
הסדרה עוקבת אחר צוות איירון שכולל את איירון מן, איירון הארט ואיירון האלק, שמטרתו להילחם ברעים ולהציל את המצב.

## דמויות
* **[[איירון מן]]** – המנהיג של צוות איירון. הוא הממציא של הצוות.
* **[[איירון הארט]]** – גיבורת על הנמצאת בצוות איירון.
* '''איירון האלק''' – גיבור על הנמצא בצוות איירון. השריון שלו הופך אותו לסופר חזק.
* **[[ויז'ן]]** – בן ברית של צוות איירון. הוא בדרך כלל מודיע להם כשיש מצב חירום, כמו "מחשב הקורים" ב"ספיידי וחבריו המופלאים".
* **[[סם וילסון (היקום הקולנועי של מארוול)|קפטן אמריקה]]** – גיבור-על פטריוטי.
* **[[הפנתר השחור (קומיקס)|הפנתר השחור]]** – מלך ואקאנדה.
* **[[ספיידר גירל (אניה קורזון)|איירון ספיידר]]** – גיבורת על שנראית כמו עכביש.
* **[[אולטרון]]** – רובוט המשמש כנבל שכל הזמן נלחם בצוות איירון.
* **[[האיש הסופג]]** – נבל על שיכול לספוג כל דבר. וגם, הוא עונד צמיד שבתוכו יש כדור הרס.
* **[[סוורם]]** - נבלית שמשתמשת בחרקים מכניים לפשעיה.
* **איירון פאפ** - כלבו של איירון האלק בעל חליפה עם צבעים תואמים לחליפתו. 
* **יוטולי** - קרנפית המחמד של הפנתר השחור.
* **בורג ודיבל** - עוזריו של אולטרון.
* **האוורד סטארק** - אביו של טוני. נשיא תעשיות סטארק וממציאן.
* **רד ווינג** - העוזר הרובוטי המרחף של קפטן אמריקה, כשהוא ואיירון מן יצרו אותו.

## מדבבים
בימוי הדיבוב העברי נעשה על ידי רועי גבע, והופק על ידי ענבר שטגר-עזרא.

בנוסף, השתתפו בדיבוב גם אלי חן ורום קלטר.

## שידור

## פרקים
### הכירו את איירון מן וחבריו המדהימים - עונה 1

### עונה 1

## ספיישלים

## הפקה
### פיתוח
ב־15 באוקטובר 2024 הכריזו האולפן לאנימציה של מארוול ודיסני ג'וניור על סדרה חדשה בשם "איירון מן וחבריו המדהימים", סדרת אנימציה לגיל הרך המבוססת על איירון מן ומופקת בשיתוף עם Atomic Cartoons. הסדרה מופקת כחלק מיוזמת אולפני מאוורל להכיר את דמויות מארוול לקהל צעיר יותר.

### ליהוק
במקביל להכרזת הסדרה, מייסון בלומברג, קפרי לאד ואיידין אן לוהקו לתפקידים של "צוות איירון", בעוד שדייוויד קיי חזר לגלם את דמותו מהעיבודים הקודמים של מארוול כוויז'ן. במאי 2025 הצטרפו לליהוק טוני הייל, וונסה באייר וטאלון וורבורטון לתפקידים של נבלי העל בסדרה.

### מוזיקה
מתיו מרגסון הלחין את השירים שבסדרה ומארק הופוס מלהקת בלינק-182 הלחין את שיר הפתיחה של הסדרה. השיר פתיחה יצא ב-27 ביוני 2025, בעוד ששאר השירים בסדר יצאו לראשונה ב־15 באוגוסט 2025.

## שחרור בארצות הברית
### שיווק
הסיפור המבוסס על "איירון מן וחבריו המדהימים" פורסם על ידי "מארוול קומיקס" ב־3 במאי 2025, לצד הסיפור "ספיידי וחבריו המופלאים", כחלק מיום הקומיקס החינמי. לקראת בכורת הסדרה, החלה ההפצה של סדרת הקצרים שנקראת "הכירו את איירון מן וחבריו המדהימים" ב־14 ביולי בערוצי היוטיוב של דיסני ג'וניור ומארוול, ויום למחרת עלו לשירות הסטרימינג "דיסני+". הטריילר לסדרה יצא ב-21 ביולי של אותה השנה.

## ספיישלים טלוויזיוניים
ב־8 באוגוסט 2025 הודיעו שדמויות מהסדרה "איירון מן וחבריו המדהימים" יופיעו לצד דמויות "מספיידי וחבריו המופלאים" בשני ספיישלים משותפים בשם "ספיידי ואיירון מן: צוות הנוקמים!". הספיישל הראשון צפוי לצאת ב־16 באוקטובר 2025, והספיישל השני צפוי לצאת בשנת 2026.

## קישורים חיצוניים

## הערות שוליים

קטגוריה:דיסני ג'וניור: סדרות